‘जुम्लामा भनेजस्तो खेलाडीलाई नियमित अम्यास गर्ने ठाउँको अभाव छ, वातावरण पनि सहज छैन । थुप्रै समस्याका बीच यहाँका खेलाडीले विभिन्न देशमा गएर आफ्नो जन्मस्थानको नाम चिनाउँदै आएका छन्’, शाहीले भने, ‘उनले चीनमा पनि उत्कृष्ट प्रदर्शन गर्दै स्वर्ण हात पारिन् । क्लबको सिफारिसमा नेपालको प्रतिनिधित्व गर्दै सुनमायाले करिब आधा दर्जन अन्तर्राष्ट्रिय प्रतियोगितामा सहभागिता जनाई थुप्रै पदक पनि जितिसकेकी छन् ।’ म्याराथन धावक हरिबहादुर रोकायाले पनि जिल्लामा नियमित रूपमा म्याराथन खेलाडीलाई अभ्यास गराउँदै आएका छन् ।
